कर्मियों को सुरक्षित काम करने का बताया तरीका
शून्य दुर्घटना के लक्ष्य पर केंन्द्रित सुरक्षा, तनाव, समय प्रबंधन, मोटिवेशन, अति आत्मविश्वास पर आधारित दो दिवसीय तनावमुक्त जीवन व शून्य दुर्घटना आधारित योग एवं कर्मचारी विकास प्रशिक्षण शिविर सोमवार को हुअा।
सहायक अभियंता पुश्यमित्र शर्मा ने कहा कि ऐसे प्रशिक्षण आज की आवश्यकता है। प्रशिक्षण के माध्यम से कर्मी अपने कार्य को 100 प्रतिशत डिवोशन के साथ करेंगे। उन्होंने जान जोखिम में डालकर कार्य करने वाले बिजली कर्मियों के लिए ऐसे प्रशिक्षण को कारगर निरूपित किया। यह प्रशिक्षण श्रमिकों को तनावमुक्त व जागरूक बनाएगा। शर्मा ने कहा कि कर्मचारियों के मोटिवेशन व सजगता के लिए ऐसे कार्यक्रम होते रहना चाहिए। प्रशिक्षण के माध्यम से कर्मचारियों में नई शक्ति का संचार होगा और अति आत्मविश्वास से बचने के उपाय सीखेंगे।
शिविर में कनिष्ठ अभियंता संचारण संधारण संभाग हितेन्द्र कुमार यादव, श्रमिक शिक्षा अधिकारी अरविंद एस धुर्वे ने सुरक्षा, सजगता, सकारात्मक सोच व तनाव से मुक्ति के गुर प्रोजेक्टर के माध्यम से बताया। कल्याण अधिकारी दीनानाथ वर्मा ने तनाव से मुक्ति के लिए योग करने कर्मियों को प्रेरित किया। मन लगाकर काम कर सुरक्षित रहें आपका जीवन अनमोल है। स्वयं के लिए और परिवार के साथ-साथ कपंनी के लिए। प्रोजेक्टर संचालन में प्रंशात गजभिये ने किया। शिविर में आरएल सिन्हा, एलएल ध्र्रुव, हितेन्द्र कुमार यादव, राजेश ठाकुर, शरद विभूते, सोहन ठाकुर, एसके कर्ण, सेवाराम साहू, गिरधारी लाल साहू, राजेन्द्र कुमार, शारदा साहू, दीपिका यादव, देमिन ठाकुर, बिन्दा देवी सहित डौंडी, दल्ली राजहरा ग्रामीण एवं शहर, डौंडीलोहारा, सुरेगांव, करहीभदर, झलमला, पुरूर, गुरूर, पलारी, खपरी के कर्मचारियों ने हिस्सा लिया।
बालोद. प्रशिक्षण देते योग प्रशिक्षक व प्रशिक्षण लेते विद्युतकर्मी।
योग के विभिन्न आसनों के बारे में भी दी गई जानकारी
योग प्रशिक्षक वर्मा ने सुबह 6 से 9 बजे तक विद्युत कर्मचारियों को योग प्रशिक्षण दिया गया। इसमें पवनमुक्तासन भाग एक व दो के अतिरिक्त गोमुखासन, पश्चिमोत्तानासन, मयूरासन, हलासन अर्द्धमत्स्येन्द्रासन, सर्वांगासन, प्राणायाम भ्रामरी, अनुलोम-विलोम, कपालभाती, भस्त्रिका, उज्जायी, उदरश्वसन व योगनिद्रा के माध्यम से कर्मियों के मन में लगी तनाव की गांठ को खोलने का प्रयास किया। तनाव से मुक्त होने के लिए योग एवं प्राणायाम को एक कारगर उपाय बताया। बालोद शहर वितरण केन्द्रों समेत 35 अधिकारी कर्मचारियाें ने हिस्सा लिया।
ट्रेनिंग
hin_Deva hin_Deva hin_Deva hin_Deva hin_Deva hin_Deva hin_Deva kas_Deva